Godefridus, Dei gratia Lingonensis ecclesie dictus episcopus, dilecto filio suo Willelmo, priori de Diaco, salutem. Equitatis ratio postulat ut quos erga sanctam Lingonensem ecclesiam devotiores esse cognoscimus ampliori caritatis effectu in Domino amplectamur. Hujus rei gratia, dilecte in Domino fili Willelme, devotionem tuam erga Lingonensem ecclesiam et nos ipsos attendentes, ecclesiam de Mariaco tibi tuisque successoribus et ecclesie beati Mauri, ad ecclesiam sancti Benedicti pertinenti, in perpetuum concedimus, et ne quis hanc nostram donationem temerario ansu cassare presumat, eam presentis scripti patrocinio communimus et sigilli nostri munimine corroboramus. Si quis autem eam irritare presumpserit anathematis sententia feriatur. Testes sunt Joscelinus, Guido, Pontius, Garnerius archidiaconi; magister Anselmus, magister Richardus; preterea abbates Philippus Divionensis, Guerricus Besuensis, Petrus Tornodorensis.